**Olimpiada Auxiliarelor**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Olimpiada Auxiliarelor

Proclamând o existenţă

verbu- A fi e dominant !

Viaţa-l face important,...

Chiar ca simplă complezenţă,

umbra fiinţei e-o prezenţă !

A avea e-un predicat

pentru cei deţinători

cu sau făr'certificat .

De-i moral, talent, valori...

...sunt avuturi şi comori ...

Funcţie ce se pofteşte,

A voi este-o dorinţă

mai în orice privinţă;

Însă-un ţel se nimereşte

când se mai şi potriveşte...

A putea e-o calitate

ce cu titlu de reclamă

pân’ şi celui dând din coate,

etalându-şi falsa faimă,

îi deschide uşi blindate !

După gust, A trebui

este-un verb fără "dulceaţă".

Obligat, făr'a-l dori,

chiar urmat contra voinţă,

cost-un ban, dar stai in faţă !

Verbele mai sus cotate,

pur şi simplu auxiliare,

se au mândre Ajutătoare

şi-n manuale apreciate,

ca pe-un Podium înălţate...